[bookmark: _Hlk87523097]Informatīvais ziņojums ''Par Eiropas Savienības Atveseļošanas un noturības mehānisma plāna 2.komponentes ''Digitālā transformācija'' 2.3. reformu un investīciju virziena ''Digitālās prasmes'' 2.3.1.4.i. investīcijas ''Individuālo mācību kontu pieejas attīstība'' īstenošanu''
1. Informatīvā ziņojuma izstrādes pamatojums
1. Informatīvais ziņojums (turpmāk – ziņojums) ir izstrādāts, lai noteiktu Eiropas Savienības Atveseļošanas un noturības mehānisma (turpmāk – ANM plāns) 2.komponentes ''Digitālā transformācija'' 2.3. reformas un investīciju virziena ''Digitālās prasmes'' 2.3.1.4.i. investīcijas ''Individuālo mācību kontu pieejas attīstība'' pasākuma (turpmāk – investīcijas pasākums) īstenošanu un, lai saskaņā ar Likuma par budžetu un finanšu vadību 19.3 panta otro daļu, noteiktu efektīvu, pārskatāmu un pareizas finanšu vadības principiem atbilstošu pasākuma ieviešanu. 
2. Ziņojums ir izstrādāts saskaņā ar Ministru kabineta (turpmāk – MK) 2021.gada 27.aprīlī apstiprināto Latvijas ANM plānu un MK 2021.gada 7.septembra noteikumiem Nr.621 "Eiropas Savienības Atveseļošanas un noturības mehānisma plāna īstenošanas un uzraudzības kārtība" (turpmāk – MK noteikumi Nr.621). 
3. Ziņojums izstrādāts pamatojoties uz Eiropas Parlamenta un Padomes regulas (ES) 2021/241 (2021.gada 12.februāris), ar ko izveido ANM, un Eiropas Savienības (turpmāk – ES) ANM īstenošanas un uzraudzības kārtības nosacījumiem, kā arī atbilstoši Finanšu ministrijas (turpmāk – FM) vadlīnijām par informatīvā ziņojuma vai MK noteikumu izstrādi par ANM plāna reformas vai investīcijas ieviešanu. Tas nosaka investīciju pasākuma: 
3.1. mērķi, rādītājus, t.sk. sasniedzamos rezultātus, mērķa grupu;
3.2. atbalstāmās darbības un izmaksu attiecināmības nosacījumus;
3.3. finansējuma saņēmēju un iesaistīto institūciju tiesības un pienākumus;
3.4. projekta ieviešanas un uzraudzības nosacījumus.
4. Projekta iesnieguma izvērtēšana, apstiprināšana un vienošanās slēgšana ar finansējuma saņēmēju tiks veikta pēc ziņojuma apstiprināšanas atbilstoši ziņojumā noteiktajam.

2. Vispārīgie jautājumi
5. Investīcijas pasākums ir pakārtots ANM plāna reformai 2.3.1.r ''Ilgtspējīgas un sociāli atbildīgas atbalsta sistēmas pieaugušo izglītībai attīstība'' (turpmāk – reforma). Reforma paredz izveidot un normatīvajā bāzē nostiprināt ilgtspējīgu un sociāli atbildīgu atbalsta sistēmu pieaugušo izglītībai, kā arī izstrādāt kritērijus un kārtību uzņēmumu (jo īpaši MVU) stimulēšanai izglītot savus darbiniekus, radot plašākās iespējas un tiesības nodarbinātajiem piedalīties izglītībā. Reformas tiešais rezultāts ir valsts līmeņa atbalsta sistēmas izveide ar mērķi palielināt iedzīvotāju līdzdalību pieaugušo izglītībā, tai skaitā apmaksātā darba laika ietvaros. ANM plānā reforma ir atspoguļota kontekstā ar plānotajām investīcijām digitālo prasmju attīstībai, ņemot vērā to augsto prioritāti tautsaimniecībā. Reforma sniedz ieguldījumu:
5.1. Izglītības attīstības pamatnostādņu 2021.-2027.gadam ''Nākotnes prasmes nākotnes sabiedrībai'' šādu politikas rezultātu rādītāju sasniegšanā:
5.1.1. pieaugušo (25-64 gadi), kuri iesaistīti pieaugušo izglītībā pēdējo četru nedēļu laikā pirms aptaujas, īpatsvara pieaugums no 7.4% 2019.gadā uz 12% 2027.gadā; 
5.1.2. iedzīvotāji (16-74 gadi), kam ir vismaz pamata līmeņa digitālās prasmes, īpatsvara pieaugums no 43% 2019.gadā uz 70% 2027.gadā;
5.1.3. nodarbināto (25-64 gadi), kuri piedalījušies izglītības procesā apmaksātu darba stundu laikā, īpatsvara (salīdzinot ar šīs vecumgrupas nodarbinātajiem, kuri piedalījušies izglītības procesā jebkādā veidā un laikā) pieaugums no 35.6% 2019.gadā uz 55% 2027.gadā;
5.2. Digitālās transformācijas pamatnostādņu 2021.-2027.gadam politikas rezultāta rādītāja sasniegšanā: iedzīvotāju (16-74 gadi), kam digitālās prasmes ir virs pamata līmeņa, īpatsvara pieaugums no 24% 2019.gadā uz 45% 2027.gadā.
6. Saskaņā ar Ekonomiskās sadarbības un attīstības organizācijas (Organisation for Economic Co-operation and Development) (turpmāk – OECD) aplēsēm 2025.gadā 90% darba vietu būs nepieciešamas digitālās prasmes. Saskaņā ar DESI indeksu (2020) Latvijā pamata digitālās prasmes ir tikai 43% iedzīvotāju (ES vidēji – 68%), bet augstākās prasmes – 24% iedzīvotāju (ES vidēji – 33%). Latvijas izaicinājumi ir nepietiekamas iedzīvotāju digitālās prasmes visos līmeņos, kā arī salīdzinoši zemais uzņēmumu digitalizācijas līmenis.
7. Saskaņā ar Darbaspēka apsekojumu (CSP) ik gadu tiek mērīts iedzīvotāju (25-64 gadi) īpatsvars, kas piedalījušies pieaugušo izglītībā četru nedēļu laikā pirms aptaujas veikšanas. Latvijā šis rādītājs ir zemāks kā citās ES dalībvalstīs: 2019.gadā izglītībā iesaistījās 7.4% pieaugušo salīdzinājumā ar 10.8% ES valstīs. Covid-19 ierobežojumu dēļ 2020.gadā šis rādītājs samazinājās līdz 6.6%. Ņemot vērā dažādus atbalsta pasākumus un spēju pielāgoties mainīgajiem apstākļiem, 2021.gadā pieaugušo izglītībā iesaistījās jau 8.6% pieaugušo, taču tas joprojām ir par 2.2 procentpunktiem zemāks kā vidēji ES (10.8%). Latvijā tāpat kā vidēji ES visaktīvāk pieaugušo izglītībā iesaistās personas ar augstāko izglītību (15.6%, 2021), bet viszemākā aktivitāte ir personām ar pamata vai zemāku izglītības līmeni (3.7% ar arodizglītību vai profesionālo vidējo izglītību, 2021). Kā lielākajā daļā ES dalībvalstu, arī Latvijā sievietes aktīvāk piedalās pieaugušo izglītībā kā vīrieši (attiecīgi 11.5% un 5.5%, 2021).[footnoteRef:1] Pieaugušo izglītībā ir nepieciešamas pārmaiņas un atbalsta pasākumu pilnveide, lai kāpinātu pieaugušo dalību izglītībā un virzītos uz izglītības attīstības pamatnostādnēs ''Nākotnes prasmes nākotnes sabiedrībai'' noteikto mērķi, ka 2027.gadā izglītībā piedalās 12% pieaugušo.  [1:  CSP, Darbaspēka apsekojuma galvenie rādītāji 2021.gadā.] 

8. 2022.gada 31.maijā ir apstiprināts ES Padomes ieteikums par individuālajiem mācību kontiem[footnoteRef:2] (turpmāk – Padomes ieteikums). Ieteikuma mērķis ir atbalstīt visus pieaugušos darbspējīgā vecumā, lai tie piekļūtu mācībām neatkarīgi no sava izglītības līmeņa, nodarbinātības vai profesionālā statusa, kā arī palielināt personām paredzētos stimulus un vairotu viņu motivāciju mācīties. Lai šos mērķus sasniegtu, tiek ieteikts veidot individuālos mācību kontus (turpmāk – IMK). [2:  https://data.consilium.europa.eu/doc/document/ST-8944-2022-INIT/lv/pdf ] 

9. Atbilstoši Padomes ieteikumam IMK ir līdzeklis, ar ko personām tiek nodrošinātas individuālas tiesības uz mācībām: tas ir personīgs virtuāls konts, kas personām atbilstoši valstu nosacījumiem ļauj piekļūt individualizētam mācību budžetam, ko laika gaitā var uzkrāt un pēc saviem ieskatiem izvēlētā laikā izmantot mācībām, karjeras atbalstam vai iepriekšējo prasmju un kompetenču novērtēšanai, ko tās uzskata par visnoderīgākajām. Šīs tiesības paliek attiecīgās personas rīcībā, piemēram, arī pārejot no vienas darba vietas uz citu, no darba uz mācībām, no nodarbinātā statusa uz bezdarbnieka statusu.
10. IMK ieviešanai tiek ieteikts veidot veicinošu atbalsta pasākumu ietvaru, kas sekmē individuālo tiesību uz mācībām efektīvu īstenošanu: 
10.1. karjeras atbalsts un prasmju un kompetenču novērtēšana  – nodrošināt ikvienam IMK īpašniekam klātienē vai tiešsaistē pieeju karjeras atbalsta, mentoringa pakalpojumiem un prasmju un kompetenču novērtēšanai, un viņš tām varētu piekļūt bez maksas vai izmantojot savas individuālās tiesības uz mācībām; 
10.2. atzītu mācību valsts reģistrs – izveidot un pastāvīgi atjaunināt tādu mācību, karjeras atbalsta un prasmju un kompetenču novērtēšanas iespēju publisko reģistru, kas IMK ietvaros ir tiesīgas saņemt finansējumu:
10.2.1. reģistru veidot saderīgu ar Eiropas mācīšanās modeli – datu modeli, kura mērķis ir standartizēt veidu, kādā tiek kopīgoti un sniegti dati par mācīšanos atbilstoši Eiropas kvalifikāciju ietvarstruktūrai mūžizglītībā;
10.2.2. lai veicinātu kvalitatīva mācību satura attīstību un piedāvājumu, noteikt, publicēt un regulāri atjaunot skaidrus noteikumus par dažādu darba tirgum atbilstošu mācību, karjeras atbalsta un prasmju un kompetenču novērtēšanas iespēju iekļaušanu reģistrā, pamatojoties uz pārredzamām kvalitātes prasībām sadarbībā ar sociālajiem partneriem un attiecīgajām ieinteresētajām personām;
10.2.3. mudināt formālās izglītības un neformālo mācību iespēju nodrošinātājus izstrādāt un paplašināt savu piedāvājumu, pamatojoties uz identificētajām vajadzībām, tostarp nodrošināt mikroapliecinājumus saskaņā ar ES Padomes Ieteikumu par mikroapliecinājumiem mūžizglītībā un nodarbinātībā; 
10.2.4. pārskatāmā veidā atvērt savu valsts reģistru tādu mācību iespēju iekļaušanai, kuras piedāvā pakalpojumu sniedzēji citās valstīs;
10.3. vienots digitāls valsts portāls piekļuvei IMK un mācību iespējām – nodrošināt personām iespējas un palīdzību, lai tās varētu piekļūt saviem IMK un viegli orientēties reģistrā, izmantojot drošu elektronisko autentifikāciju piekļūstamā, vienotā valsts digitālā portālā, kurš būtu savienots ar Europass platformu;
10.4. apmaksāts mācību atvaļinājums – sadarbībā ar sociālajiem partneriem vienoties par pasākumiem, kas ļautu darbiniekiem, izmantojot savus IMK, piedalīties mācībās darba laikā. Ieviest apmaksātu mācību atvaļinājumu vai ienākumu aizstāšanas noteikumus, lai tie aptvertu visa veida darba tiesiskās attiecības un pašnodarbinātību, finansiālu un nefinansiālu atbalstu darba devējiem (jo īpaši MVU), kuru darbinieki izmanto apmaksātu mācību atvaļinājumu. 
11. IMK ieviešanā papildus svarīga loma ir:
11.1. sabiedrības informēšanai un motivācijas veicināšanai – kopā ar sociāliem partneriem, pilsoniskās sabiedrības organizācijām, reģionālām un vietējām organizācijām un citiem dalībniekiem īstenot plaša mēroga informatīvus un motivāciju veicinošus pasākumus un stratēģiskas komunikācijas programmas, kas pielāgotas attiecīgās IMK sistēmas iespējamo labuma guvēju vajadzībām;
11.2. uzraudzībai un pastāvīgiem uzlabojumiem – valsts līmenī uzraudzīt un izvērtēt IMK un veicinošo pasākumu darbību un vajadzības gadījumā veikt korekcijas, piemēram, attiecībā uz tiesību uz mācībām apmēru, to personu noteikšanu, kurām visvairāk nepieciešama kvalifikācijas celšana un pārkvalifikācija, kā arī dažādu veicinošo pasākumu elementu lietotājiem draudzīgu integrāciju. Šo procesu veikt sadarbībā ar sociālajiem partneriem un citām ieinteresētajām pusēm;
11.3. finansēšanai: nodrošināt IMK pienācīgu un ilgtspējīgu finansēšanu, ņemot vērā valsts apstākļus un citus ieviestos pasākumus, īpašu uzmanību pievēršot MVU. Atvieglot dažādu publiskā un privātā finansējuma avotu apvienošanu, lai sekmētu ieguldījumus individuālajās tiesībās uz mācībām, tostarp koplīgumu īstenošanas rezultātā.
12. Padomes ieteikums ietver šādas rekomendācijas:
12.1. izveidot katrai mērķa grupas personai individuālu mācību kontu;
12.2. katru gadu nodrošināt tiesības un paredzēt nosacījumus katram IMK mācību iespējas uzkrāt un izmantot noteiktā laika posmā, lai varētu piedalīties apjomīgākās mācībās, garākos mācību kursos. Noteikt tiesību uzkrāšanas un glabāšanas termiņu un maksimālo apmēru;
12.3.  nodrošināt papildu individuālas tiesības uz mācībām tādu personu kontiem, kurām visvairāk nepieciešama kvalifikācijas celšana un pārkvalifikācija, pamatojoties uz valsts vai nozares vajadzībām, personas nodarbinātības vai kvalifikācijas līmeni un citiem apstākļiem saskaņā ar skaidriem un pārredzamiem kritērijiem, tostarp:
12.3.1. aicināt darba devējus savu darbinieku un citu to vērtību ķēdē nodarbināto personu, jo īpaši MVU strādājošo, kontiem piešķirt papildu individuālās tiesības uz mācībām;
12.3.2. aicināt valsts nodarbinātības dienestus piešķirt papildu individuālās tiesības uz mācībām to personu kontiem, kurām visvairāk vajadzīga kvalifikācijas celšana vai pārkvalifikācija;
12.4. veicināt to, ka individuālās tiesības uz mācībām persona var izmantot arī periodos, kad tā likumīgi uzturas citā dalībvalstī.
13. Investīcijas pasākuma mērķis ir līdz 2026.gadam attīstīt un aprobēt Latvijas kontekstam atbilstošu IMK pieeju, kas stiprina indivīda mācību ceļa īstenošanu un pārvaldību un sekmē pieaugušo dalību izglītībā, tostarp piekļuvi starptautisku un ārvalstu mācību platformu mācību iespējām. Latvijas IMK pieeju plānots veidot un īstenot, ņemot vērā ES Padomes ieteikumus un rekomendācijas. IMK aprobācijas rezultāti tiks izmantoti priekšlikumu izstrādei IMK ieviešanai valsts pieaugušo izglītības sistēmā kopumā.
14. IMK pieejas aprobēšanai un turpmākai funkcionēšanai nepieciešams izveidot atbilstošu digitālo vidi –prasmju pārvaldības platformu –, kas ļauj pilnvērtīgi pārvadīt mācību procesu. Šajā platformā tiks publicēts formālās un neformālās izglītības piedāvājums un saistītie pakalpojumi (piemēram, indivīdu profilēšana, karjeras atbalsts, prasmju un kompetenču novērtēšanas iespējas), nodrošināta droša piekļuve personas individuālajam mācību kontam, iespējas veidot individuālos profesionālās attīstības profilus un īstenot mācību procesa vadību un analītiku. Sākotnēji platformā plānoti pakalpojumi indivīda līmenī un nākotnē – arī uzņēmumu/ organizāciju vajadzībām. 
15. Prasmju pārvaldības platformā plānots nodrošināt piekļuvi arī starptautisko un ārvalstu mācību platformu mācību kursiem un mācību materiāliem. Plašpieejas atvērtie tiešsaistes kursi (Massive Open Online Courses; turpmāk – MOOC) ir aktuāls e-mācību virziens, kas piedāvā iespēju iegūt izglītību ārpus esošajiem izglītības iestāžu rāmjiem, neatkarīgi no personas ģeogrāfiskās lokācijas, bez nepieciešamības izpildīt formālas iestāšanās/ reģistrēšanās prasības. Plānots izvēlēties atbilstošus digitālo prasmju mācību kursus un nodrošināt to latviskošanu un integrāciju prasmju pārvaldības platformā no starptautiskajām un ārvalstu mācību platformām, kā piemēram, Coursera, edX, FutureLearn, Udemy. Šo kursu latviskošana, t.sk. izmantojot mākslīgā intelekta tehnoloģijas, dos iespēju vienlaicīgi piekļūt mācībām gandrīz neierobežotam dalībnieku skaitam. 
16. Investīcijas pasākuma mērķa sasniegšanai projektā ir atbalstāmas šādas darbības:
16.1. IMK ieviešanas un aprobācijas koncepta izstrāde;
16.2. prasmju pārvaldības platformas izstrāde, aprobācija un pilnveide;
16.3. digitālo prasmju mācību un saistīto pakalpojumu nodrošināšana klātienē un tiešsaistes formā; 
16.4. starptautisko un ārvalstu mācību platformu mācību kursu un mācību materiālu latviskošana un integrācija prasmju pārvaldības platformā;
16.5. sabiedrības informēšanas un mērķgrupas motivācijas pasākumi;
16.6. projekta vadība.
17. Investīcijas pasākuma tiešā mērķa grupa ir pieaugušie neatkarīgi no nodarbinātības statusa un izglītības līmeņa, vecumā no 18 gadiem.
18. Investīcijas pasākuma kopējais attiecināmais finansējums ir 15 177 235,40 EUR, ko veido ANM finansējums 14 306 000 EUR un maksimāli plānotais nacionālais valsts budžeta finansējums pievienotās vērtības nodokļa (turpmāk – PVN) segšanai 871 235,40 EUR. 

19. Indikatīvais izmaksu sadalījums par gadiem (EUR) un finansēšanas avotiem:
	
	2022.gads
	2023.gads
	2024.gads
	2025.gads
	2026.gads

	IZM 74.00.00 "Atveseļošanas un noturības mehānisma (ANM) projektu un pasākumu īstenošana"
	303 544.50 €
	4 338 159,85 €
	4 338 159,85 €
	4 338 159,85 €
	1 859 211.35 €

	t.sk. PVN
	26 340,64 €
	263 516,32 €
	225 871,13 €
	225 871,13 €
	96 801,91 €

	t.sk. ANM finansējums
	277 203,86 €
	4 074 643,53 €
	4 112 288,72 €
	4 112 288,72 €
	1 762 409,44 €


20. Investīcijas pasākuma atbalsts tiks sniegts dotācijas veidā.
21. Investīcijas pasākuma mērķi sasniedz, īstenojot ziņojumā noteiktās atbalstāmās darbības un līdz 2026.gada 31.augustam sasniedzot šādu investīcijas pasākuma mērķa rādītāju - unikālo mācībās iesaistīto personu skaits, kas izmantojuši IMK pieeju: 3 500 personas. 
22. Investīciju pasākuma īstenošanas atskaites punkts, kas ir jāsasniedz līdz 2023.gada 31.decembrim – apstiprināti Ministru kabineta noteikumi par IMK pieejas īstenošanu, kurā ir noteikti indivīdu atbilstības kritēriji IMK saņemšanai un izglītotāju atlases kritēriji. 
23. Papildus ANM plānā noteiktajiem mērķa rādītājiem investīcijas pasākumam ir noteikti šādi specifiskie monitoringa rādītāji:
23.1. Līdz 2023.gada 31.decembrim definēts IMK ieviešanas un aprobācijas koncepts, kas ietver: 
23.1.1. prasmju pārvaldības platformas sistēmas dizaina konceptu un ieviešanas posmus;
23.1.2. principus un kritērijus pakalpojuma dizainam un aprobācijas mērķa grupas atlasei;
23.1.3. priekšlikumus mācību profilēšanas, mentoringa un karjeras konsultāciju konceptam; 
23.1.4. motivācijas sistēmas modeli un mācību kvalitātes monitoringa modeli;
23.1.5. priekšlikumus mācību izmaksu budžetam un saistītajām izmaksām, to diferencēšanas, uzkrāšanas un līdzfinansējuma nosacījumus;
23.1.6. priekšlikumus par iespējamo darba devēju finansiālu vai nefinansiālu ieguldījumu IMK;
23.2. līdz 2024.gada 31.decembrim uzsākta digitālās prasmju pārvaldības platformas, kas ietver IMK funkcionalitāti, sākotnējā modeļa aprobācija;
23.3. līdz 2026.gada 31.augustam izveidota funkcionējoša prasmju pārvaldības platforma ar vismaz 3500 IMK lietotājiem, kurā ir pieejami atbilstoši saistītie pakalpojumi, un nodrošināta nepieciešamā datu apmaiņa ar citām valsts informācijas sistēmām un integrācija ar saistītām publiskām platformām, kā arī integrēta iespēja piekļūt starptautisku un ārvalstu mācību platformām.
24. Investīcijas pasākums dos ieguldījumu ANM plāna kopējā rādītāja ''RRFCI10 Izglītības vai apmācības dalībnieku skaits, uzskaitot dalībniekus pa dzimumiem un vecuma grupām, kuri piedalās digitālo prasmju apmācībās'' izpildē.
25. Investīcijas pasākuma ieviešanas teritorija – Latvijas Republika.
26. Par investīcijas pasākuma īstenošanu atbildīga ir Izglītības un zinātnes ministrija (turpmāk – IZM), kas papildus normatīvajā aktā par ANM plāna īstenošanas un uzraudzības kārtību noteiktajam pilda šajā ziņojumā noteiktos uzdevumus. 
27. Investīcijas pasākuma finansējuma saņēmējs ir Valsts izglītības attīstības aģentūra (turpmāk – VIAA). Projekta konsultatīvie sadarbības partneri: IZM, Labklājības ministrija (turpmāk – LM), Ekonomikas ministrija (turpmāk – EM), Vides aizsardzības un reģionālās attīstības ministrija (turpmāk – VARAM) un Nodarbinātības valsts aģentūra (turpmāk – NVA).  
28. Investīcijas pasākumam ir papildinātība ar Kohēzijas politikas programmas Latvijai 2021.-2027.gadam specifiskā atbalsta mērķi 4.2.4 ''Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas  uz darba tirgus vajadzībām, atvieglojot karjeras maiņu un veicinot profesionālo mobilitāti'' (turpmāk – SAM 4.2.4). SAM 4.2.4 ietvaros ir plānotas kvalifikācijas pilnveides un pārkvalifikācijas programmas nodarbinātiem pieaugušajiem, tostarp piedāvājot digitālo prasmju pilnveidi un mācību īstenošanā izmantojot digitālos resursus. Investīcijas pasākuma ietvaros izveidotās prasmju pārvaldības platforma, integrējot tajā esošo VIAA administrēto pieaugušo mācību platformu macibaspieaugusajiem.lv, tiks turpmāk attīstīta SAM 4.2.4 projekta ietvaros, paplašinot lietotāju skaitu un mācību iespējas. Prasmju pārvaldības platformu perspektīvā būs iespējams izmantot arī bezdarbnieku un darba meklētāju mācībām un uzņēmumu pasūtītu mācību īstenošanai, tostarp, uzņēmumu un nozaru līmenī paredzētā Prasmju fondu koncepta īstenošanai, tādējādi nodrošinot resursu efektīvu koplietošanu un “vienas pieturas” aģentūras principu pieaugušo mācību pakalpojumu īstenošanā un sekmējot Padomes ieteikuma par IMK piešķiršanu ikvienam indivīdam sasniegšanu. 

3. Projekta atbalstāmās darbības
29. IMK aprobācijas koncepta izstrāde un validācija ietver šādas darbības:
29.1. IMK pakalpojuma dizaina (koncepcijas, procesa, mijiedarbību) izstrāde;
29.2. aprobācijas mērķa grupas atlases nosacījumu izstrāde, tostarp mērķa grupas tiesību un pienākumu definēšana atgriezeniskās saites sniegšanai par pakalpojumu kvalitāti;
29.3. motivācijas sistēmas pieaugušajiem un mācību īstenotājiem modeļa izstrāde sadarbībā ar publiskā un privātā sektora darba devējiem, kas sekmētu pieaugušo iesaisti plānotajos prasmju un kompetenču attīstības pasākumos un mācību īstenotājus – kvalitatīvi pilnveidot piedāvājumu;
29.4. mācību kvalitātes monitoringa modeļa izstrāde, tostarp kvalitātes un rezultātu prasības mācību īstenotājiem;
29.5. klātienes un tiešsaistes mācību profilēšanas, individuālā mentoringa un karjeras attīstības pakalpojumu modeļa izstrāde, tostarp izmantojot digitālo tehnoloģiju iespējas;
29.6. priekšlikumu izstrāde IMK lietotāja mācību izmaksu apjomam, to piešķiršanas un diferencēšanas, kā arī līdzfinansējuma nosacījumiem, nosacījumiem mācību finansējuma izmantošanas iespēju uzkrāšanai, risinājumiem mācību finansējuma apvienošanai no dažādiem finansējuma avotiem;
29.7. priekšlikumu izstrāde darba devēju finansiālam vai nefinansiālam ieguldījumam IMK (piemēram, darba devēja līdzfinansējums, apmaksāts mācību atvaļinājums, iespējas darbinieku mācībām darba laikā u.c.);
29.8. prasmju pārvaldības platformas sistēmas dizaina koncepta izstrāde, nodrošinot, ka platforma:
29.8.1. ir lietotājam draudzīga, viegli navigējama, ar drošu elektronisko autentifikāciju, ērti piekļūstama, izmantojot mobilās ierīces;
29.8.2. nodrošina dažādu e-pakalpojumu, kuri varētu būt nepieciešami IMK lietotājiem, izmantošanu (piemēram, Mani dati izglītības reģistros, Elektroniskā pieteikšanās studijām u.c.); (Kaspars papildina ar citiem piemēriem)
29.8.3. nodrošina datu apmaiņas un integrācijas risinājumus ar citām platformām un valsts un pašvaldību informācijas sistēmām, tostarp Europass platformu; (Kaspars ieliek vēl piemērus) 
29.8.4. ietver IMK lietotāja iegūto izglītību un kvalifikāciju apliecinošu dokumentu pārskatu un savietojamību ar Europass platformu;
29.8.5. ietver individuālā profesionālās attīstības profila veidošanas risinājumu vajadzības gadījumā, iespēju saņemt personāla speciālista – karjeras konsultanta atbalstu;
29.8.6. ietver pieteikšanās risinājuma iespēju dažādiem pieaugušo mācību pasākumiem, ko administrē citas institūcijas (piemēram, NVA, citas VIAA programmas, nozaru ministrijas, augstskolas, komerciālie pakalpojumu sniedzēji);
29.8.7. ietver mācību procesa kvalitātes vadību un analītiku (personas mācību procesa izvērtējums, atgriezeniskā saite, personu tālākvirzīšanas risinājums); 
29.8.8. ietver plašu datu kopu analītikas iespējas, kas ļauj no sistēmas perspektīvas izvērtēt pieaugušo mācību sistēmas kvalitāti un efektivitāti pret definētajiem mērķiem mērķa grupu, satura, tēmu griezumā un operatīvi īstenot nepieciešamās intervences;
29.8.9. citas funkcionalitātes atbilstoši izpētītām lietotāju grupu vajadzībām;
29.9. Izstrādātā IMK koncepta un sagatavoto priekšlikumu ekspertīze un ieviešana un prasmju pārvaldības platformas izveides īstenošana un vadība;
30. Prasmju pārvaldības platformas izstrāde, aprobācija un pilnveide ietver šādas darbības: 
30.1. platformas izstrāde, izmantojot pakāpeniskās izstrādes pieeju, un tās pilnveide atbilstoši aprobācijas rezultātiem (tostarp iepirkuma tehniskās specifikācijas izstrāde, prototipu izstrāde, programmēšana un testēšana, mobilās versijas izstrāde un citi pakalpojumi);
30.2. mācību un saistīto pakalpojumu (karjeras atbalsts, prasmju un kompetenču novērtēšanas iespējas) reģistra integrācija platformā, aprobācijas posmā fokusējoties uz Eiropas Digitālo kompetenču ietvarā pilsoņiem DigComp ietvaram (The Digital Competence Framework for Citizens; turpmāk – DigComp) atbilstošu mācību piedāvājumu;
30.3. digitālo prasmju novērtēšanas rīku adaptācija vai izstrāde un integrācija platformā individuāla digitālo kompetenču profila izveidei;
30.4. darba vietu profilā vai funkcijās bāzētu digitālu profilēšanas rīku adaptācija vai izstrāde;
30.5. pilnvērtīga un droša datu apmaiņa ar mācību pakalpojumu sniedzējiem, arhīviem, citām valsts vai privātajām informācijas sistēmām;
30.6. aprobācijas mērķa grupas atlase;
30.7. IMK administrēšana, lietotāju atbalsta risinājumi;
30.8. platformas pakalpojumu un funkcionalitāšu lietojamības regulāra testēšana ar lietotājiem un atbilstoša pilnveide; 
30.9. atsevišķu platformas pakalpojumu integrēšana vienotajā valsts e-pakalpojumu sistēmā.
31. Digitālo prasmju mācību un saistīto pakalpojumu nodrošināšana klātienē un tiešsaistes formā ietver šādas darbības:
31.1. IMK lietotāju mācības digitālo prasmju apguvei DigComp ietvaram atbilstošās mācību programmās, kas pielāgotas Latvijas kontekstam, un var ietvert:
31.1.1. moduļa vai moduļu kopu apguvi profesionālās izglītības iestādē;
31.1.2. moduļa vai studiju kursa apguvi augstskolā vai koledžā;
31.1.3. profesionālās pilnveides izglītības programmu apguvi;
31.1.4. profesionālās tālākizglītības programmu apguvi;
31.1.5. neformālās izglītības programmu apguvi;
31.1.6. individuālajam karjeras attīstības plānam atbilstošu starptautisku un ārvalstu mācību platformu mācību programmu apguve un eksaminācija vai iegūto zināšanu vai prasmju apliecināšana un verificēšana;
31.2. atbalsta un motivācijas pasākumi, kas var ietvert:
31.2.1. mācību stipendijas nodrošināšanu grūtāk sasniedzamo pieaugušo motivēšanai iesaistei garākās mācībās (profesionālās pilnveides vai tālākizglītības programmas);
31.2.2. ceļa izdevumu segšanu (piemēram, uz prakses vietu vai mācību norises vietu atsevišķām iedzīvotāju grupām);
31.2.3. izmitināšanas izdevumu segšanu personām, kas apgūst izglītības programmas;
31.2.4. citus atbalsta pakalpojumus atbilstoši IMK pakalpojumu dizainam;
31.3. IMK lietotāju profilēšanas, individuālā mentoringa, karjeras konsultāciju, prasmju novērtēšanas pakalpojumu plānošana un nodrošināšana dažādās formās (klātienē, tiešsaistē, izmantojot digitālo tehnoloģiju risinājumus);
31.4. mācību un saistīto pakalpojumu kvalitātes vadība, kvalitātes monitorings un analītika personu, pakalpojumu un sistēmas līmenī.
32. Starptautisku un ārvalstu mācību platformu mācību materiālu latviskošana un integrācija prasmju pārvaldības platformā ietver šādas darbības:
32.1. izpētē balstīta mācību programmu atlase un satura attīstīšana, vienojoties ar satura īpašniekiem/ tiesību turētājiem;
32.2. mācību programmu lokalizācija latviešu valodā (t.sk. mašīntulkošana, terminoloģijas veidošana, rediģēšana un saistītie pakalpojumi);
32.3. lokalizēto mācību materiālu integrācija platformā;
32.4. mācību progresa un zināšanu novērtēšanas sistēma, tostarp, motivācijai izmantojot uzvedības ekonomikas vai spēļošanas pieeju.
33. Sabiedrības informēšanas un mērķgrupas motivācijas veicināšanas pasākumi: informatīvu un mērķgrupas motivāciju veicinošu pasākumu un stratēģiskas komunikācijas programmas īstenošana, kas pielāgotas attiecīgās IMK sistēmas iespējamo labuma guvēju vajadzībām.
34. Projekta vadība: projekta vadības un īstenošanas nodrošināšana, tai skaitā projekta īstenošanai un vadībai tieši piesaistītā personāla darbības nodrošināšanai nepieciešamo izdevumu apmaksa proporcionāli iesaistei projektā.
35. Projektā plāno šādas tiešās attiecināmās izmaksas:
35.1. atlīdzības izmaksas multidisciplinārai ekspertu komandai, kas nodrošina projekta vadību un īstenošanu (piemēram, pieaugušo izglītības eksperti, specializēti satura eksperti, IKT speciālisti, biznesa procesu analītiķi, pakalpojumu dizaina eksperti, stratēģiskās komunikācijas eksperti) uz darba vai uzņēmumu līguma pamata uz noteiktu laiku, tai skaitā normatīvajos aktos noteiktās piemaksas un nodokļi;
35.2. vietējo un ārvalstu komandējumu izmaksas;
35.3. pakalpojumu izmaksas (IMK aprobācijas koncepta izstrāde; platformas izstrāde, aprobācija un pilnveide; starptautisko un ārvalstu mācību platformu mācību programmu un mācību materiālu latviskošana un integrācija prasmju pārvaldības platformā; sabiedrības informēšanas un mērķgrupas motivācijas veicināšanas pasākumi);
35.4. mācību izmaksas un ar mācībām saistīto procesu un pakalpojumu izmaksas;
35.5. aprīkojuma un IKT risinājumu (t.sk. programmatūra, licences) izmaksas;
35.6. izmaksas, kas saistītas ar investīciju pasākuma vidusposma un gala rezultātu kvalitātes izvērtējumu;
35.7. zvērināta revidenta audita izmaksas (lai gūtu pārliecību par veikto izmaksu pamatotību, atbilstību īstenošanas nosacījumiem un normatīvo aktu prasību ievērošanai, tai skaitā, konstatējot pieļautā interešu konflikta, dubultā finansējuma, korupcijas un krāpšanas situāciju pazīmju neesamību, kā arī apliecinot sasniegto rezultātu atbilstību projektā plānotajam);
35.8. citas izmaksas, kas saistītas ar šajā ziņojumā minēto atbalstāmo darbību īstenošanu, t.sk. izmaksas nav tieši saistītas ar projekta rezultātu sasniegšanu, bet atbalsta un nodrošina atbilstošus apstākļus projekta veicamo darbību īstenošanai un rezultātu sasniegšanai.
36. Indikatīvais izmaksu sadalījums (projekta īstenošanas laikā var tikt precizēts atbilstoši sasniegtajiem projekta rezultātiem): 
36.1. IMK aprobācijas koncepta izstrādei un validācijai plānots novirzīt indikatīvi 3% no finansējuma jeb 429 180 EUR ANM finansējuma, un atbilstoši plānotajam pakalpojumu apjomam nepieciešams papildu finansējums no valsts budžeta līdzekļiem PVN 21 % apmērā izmaksu segšanai 60 085,2 EUR apmērā;
36.2. vienotās prasmju pārvaldības platformas izstrādei, aprobācijai un pilnveidei, un MOOC kursu lokalizācijai un integrācijai platformā plānots novirzīt indikatīvi 25% no ANM finansējuma jeb 3 290 380 EUR, un atbilstoši plānotajam pakalpojumu apjomam nepieciešams papildu finansējums no valsts budžeta līdzekļiem PVN 21 % apmērā izmaksu segšanai 690 979,8 EUR apmērā.
36.3. mērķa grupas digitālo prasmju mācībām un mācību atbalsta pasākumiem plānots novirzīt indikatīvi 62% no ANM finansējuma (ieskaitot karjeras atbalstu, motivējošas stipendijas grūtāk sasniedzamām grupām, transporta un izmitināšanas izmaksu kompensēšanu) jeb 8 869 720 EUR;
36.4. informēšanas un motivācijas veicināšanas pasākumiem plānots novirzīt indikatīvi 3% no ANM finansējuma jeb 429 180 EUR un atbilstoši plānotajam pakalpojumu apjomam nepieciešams papildu finansējums no valsts budžeta līdzekļiem PVN 21 % apmērā izmaksu segšanai 90 127,8 EUR apmērā;
36.5. projekta vadībai plānots novirzīt indikatīvi 7%  no ANM finansējuma jeb 1 001 420 EUR atbilstoši plānotajam pakalpojumu apjomam nepieciešams papildu finansējums no valsts budžeta līdzekļiem PVN 21 % apmērā izmaksu segšanai 30 042,6 EUR apmērā.
37. Mācību izmaksām plānots piemērot ar nozares ministriju saskaņotu vienas vienības izmaksu standarta likmju aprēķina un piemērošanas metodiku.
38. Investīcijas pasākuma atbalstāmo darbību ietvaros radušās izmaksas var uzskatīt par attiecināmām no ANM un pamatotām, ja tās ir nepieciešamas šajā ziņojumā ietverto darbību īstenošanai, uz vienošanās par projekta īstenošanu noslēgšanas brīdi tās nav pabeigtas un  radušās ne agrāk par 2022.gada 1.jūniju.

4. Projekta ieviešanas nosacījumi un uzraudzība
39. IMK pieejas aprobācijai līdz 2023.gada beigām tiks izstrādāts normatīvais regulējums (MK noteikumi), lai IMK lietotājiem nodrošinātu publisko finansējumu personalizētam mācību budžetam, kas aprobācijas periodā būs paredzēts indivīda digitālo prasmju attīstībai un saistītajiem izdevumiem. MK noteikumos ir paredzēts arī noteikt:
39.1.  IMK vadības un administrēšanas procesu;
39.2. indivīdu atbilstības kritērijus IMK saņemšanai;
39.3.  atbalsta pasākumus, to apjomu un saņemšanas kritēriju un izmantošanas nosacījumus, tostarp līdzfinansēšanas nosacījumus (ja attiecināms);
39.4.  izglītības pakalpojumu sniedzēju atlases kritērijus, mācību vadības un kvalitātes monitoringa modeli;
39.5. datu uzkrāšanas, nodošanas un citus ar IMK īstenošanu saistītus nosacījumus.
40. Investīcijas pasākuma finansējuma saņēmējam VIAA ir ilggadīga pieredze pieaugušo prasmju attīstības projektu plānošanā un īstenošanā valsts līmenī, plašs starptautisko un vietējo sadarbības partneru tīkls, kā arī ir izveidota Mūžizglītības datu analītikas nodaļa. No 2017.gada VIAA īsteno arī ES fondu specifiskā atbalsta mērķa 8.4.1 projektu, kura mērķis ir pilnveidot nodarbināto personu profesionālo kompetenci, lai laikus novērstu iedzīvotāju kvalifikācijas neatbilstību darba tirgus pieprasījumam, veicinātu strādājošo konkurētspēju un darba produktivitātes pieaugumu un šī projekta īstenošanā uzkrāto informāciju arī ir plānots izmantot IMK koncepta izstrādē un prasmju pārvaldības platformas izveidē.  
41. VIAA kā finansējuma saņēmēja uzdevumi, pienākumi un tiesības šī investīcijas pasākuma projekta ietvaros tiks nodalītas no citām VIAA funkcijām. No projekta finansējuma tiks segtas tikai ar projekta īstenošanu tieši saistītas izmaksas.
42. Balstoties uz darba grupas, kas izveidota atbilstoši 2021.gada 15.novembra rīkojumam Nr.1-2e/21/390 ''Par darba grupas izveidi projekta ''Vienotās pieaugušo izglītības platformas izveide'' attīstīšanai'' priekšlikumiem, VIAA īstenos projektu sadarbībā ar konsultatīvajiem partneriem (LM – konsultējot par īstenotajiem pieaugušo izglītības pasākumiem un nodarbinātību, EM – konsultējot par ekonomikas un darba tirgus attīstības tendencēm un prognozēm, VARAM – konsultējot par digitālās transformācijas pasākumiem, NVA – konsultējot par iespējamo datu apmaiņu un datubāžu izmantošanu). Nepieciešamības gadījumā ar sadarbības partneriem tiks slēgta starpresoru vienošanās, lai nodrošinātu projekta īstenošanai nepieciešamās informācijas un datu apmaiņu. Konsultatīvo partneru pienākums ir piedalīties VIAA rīkotajos konsultatīvajos un informatīvajos pasākumos.
43. Pēc ziņojuma apstiprināšanas Ministru kabinetā IZM nosūtīs finansējuma saņēmējam uzaicinājumu iesniegt projekta aprakstu, norādot projekta apraksta iesniegšanas termiņu. Finansējuma saņēmējs 20 darba dienu laikā pēc uzaicinājuma saņemšanas sagatavoto projekta aprakstu iesniedz vadības informācijas sistēmā (turpmāk arī – KPVIS), aizpildot definētās projekta iesnieguma laukus KPVIS.
44. IZM ir paredzējusi 20 darba dienu laikā izvērtēt finansējuma saņēmēja iesniegto projekta aprakstu atbilstoši Atveseļošanas fonda prasībām, Finanšu regulas izslēgšanas nosacījumiem, kā arī izvērtējot krāpšanas, korupcijas un dubultā finansējuma riska neesamību, ciktāl tas attiecināms uz konkrēto investīciju, un, ja nepieciešams, lūgs finansējuma saņēmējam  10 darba dienu laikā no atzinuma saņemšanas precizēt projekta aprakstu un iesniegt to atkārtotai izvērtēšanai, Iesniegtos precizējumus IZM ir paredzējusi izvērtēt piecu darba dienu laikā. Ja iesniegtā precizētā informācija par plānotā projekta īstenošanu nav pietiekama lēmuma pieņemšanai par projekta apstiprināšanu, IZM var atkārtoti lūgt finansējuma saņēmējam sniegt precizējumus izvērtēšanai, piemērojot iepriekš noteiktos termiņus. IZM ir tiesības pieprasīt finansējuma saņēmējam veikt precizējumus, līdz projekta apraksts atbilst visām izvirzītajām prasībām. Ja finansējuma saņēmējs projekta aprakstu ir iesniedzis atbilstoši informatīvajā ziņojumā un Atveseļošanas fonda plānā noteiktajām prasībām, ja nepieciešams, precizējis atbilstoši atbildīgās institūcijas noteiktajam, IZM pieņem lēmumu par projekta apstiprināšanu un vienošanās par projekta īstenošanu slēgšanu. IZM saskaņoto projekta aprakstu apstiprinās ar IZM iekšējo tiesību aktu.
45. Projekta īstenošanas un uzraudzības nodrošināšanai, pēc ziņojuma apstiprināšanas Ministru kabinetā un projekta apraksta apstiprināšanas, starp IZM un finansējuma saņēmēju tiks slēgta vienošanās par projekta īstenošanu, tostarp iekļaujot šādu informāciju:
45.1. projekta īstenotāja un nozares ministrijas tiesības un pienākumi;
45.2. projekta posmu kalendārais plāns, kurā atspoguļoto posmu termiņš nepārsniedz vienu gadu;
45.3. projekta īstenošanas un uzraudzības nosacījumi, tai skaitā projekta dokumentācijas iesniegšanai un izskatīšanai, pārbaužu veikšanai, datu ievadei vadības informācijas sistēmā;
45.4. maksājumu pieprasīšanas un veikšanas kārtība, tai skaitā projekta neattiecināmo izmaksu par pievienotās vērtības nodokļa maksājumiem uzskaites kārtība;
45.5. kārtība, kādā finansējuma saņēmējs apliecina sasniegtos uzraudzības rādītājus un nodod tos nozares ministrijai; 
45.6. datu ievades regularitāte, kas ir nepieciešama, lai uzraudzītu ANM plāna ieviešanas progresu un nodrošinātu datu pieejamību un apstrādi atbilstoši ANM plāna īstenošanas uzraudzības kārtībā noteiktajam;
45.7. dokumentu kopums, kas apliecinās investīcijas pasākuma mērķu sasniegšanu atbilstoši šajā ziņojumā noteiktajam;
45.8. ar projekta īstenošanu saistīto dokumentu uzglabāšanas termiņi;
45.9. citi ar investīcijas pasākuma atskaites punkta mērķa sasniegšanu saistīti nosacījumi.
46. Finansējuma saņēmējs īsteno projekta darbības atbilstoši apstiprinātajam projekta aprakstam, vienošanās par projekta īstenošanu nosacījumiem un iekšējos noteikumos noteiktajai kārtībai un termiņiem.
47. Finansējuma saņēmējs savas kompetences ietvaros nodrošina savlaicīgu datu uzskaiti un ievadi vadības informācijas sistēmā 2 reizes gadā, līdz katra gada 25. februārim un 25.augustam, par informatīvajā ziņojumā noteiktajiem rādītājiem, iesniedz to sasniegšanu pamatojošos dokumentus, kā arī maksājumu pieprasījumus un izdevumu pamatojošos dokumentus.
48. IZM saskaņoto projekta informāciju apstiprinās ar IZM iekšējo tiesību aktu un atbilstoši tajā norādītajam projekta finansēšanas plānam iesniegs FM atbilstoši normatīvajos aktos noteiktajai kārtībai sagatavotu pieprasījumu piešķirt no budžeta resora "74. Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai'' finansējumu projekta īstenošanai.
49. Investīcijas pasākuma uzraudzības procesu nodrošina atbildīgā institūcija un tās iekšējā audita struktūrvienība saskaņā ar MK noteikumos Nr.621 noteikto kārtību un institūciju atbildībām. Uzraudzība tiek veikta, nodrošinot resora sniegto datu ticamību, izsekojamību, pamatotību saskaņā ar noteikto kārtību un institūcijai deleģēto funkciju ietvaru, veicot vismaz šādas pārbaudes: 
49.1. interešu konflikta, korupcijas un krāpšanas novēršana;
49.2. dubultfinansējuma riska novēršana;
49.3. atskaites punktu, ieviešanas progresa pārskatu un sasniedzamo rādītāju pamatojošās dokumentācijas pārbaude;
49.4. pārbaudes projektu īstenošanas vietās;
49.5. investīcijas pasākuma pamatojošai dokumentācijai, tai skaitā ietverot datu ticamības pārbaudi.
50. IZM sagatavo informāciju pārvaldības deklarācijai un progresa apkopojumu par veiktajām investīcijām pārskata periodā. IZM ir pienākums veikt visas nepieciešamās pārbaudes, noslēguma maksājumus un sagatavot nepieciešamo informāciju pārvaldības deklarācijas un audita kopsavilkuma sagatavošanai.
51. Finansējuma saņēmējs nodrošina:
51.1. piegādātāju un pakalpojuma sniedzēju piesaisti atbilstoši Publisko iepirkumu likumam, īstenojot atklātu, pārredzamu, nediskriminējošu un konkurenci nodrošinošu iepirkuma procedūru, izvēlas sociāli atbildīgus iepirkumus; 
51.2. apstiprinātā projekta kvalitatīvu īstenošanu atbilstoši vienošanās noteiktajiem nosacījumiem un prasībām, kā arī nodrošina, ka piešķirtais finansējums tiek izlietots saskaņā ar ES un Latvijas Republikas normatīvajiem aktiem, tādējādi neradot pamatu EK lemt par izdevumu neattiecināšanu finansēšanai no ANM plānā paredzētajiem finanšu līdzekļiem;
51.3. nodrošina atsevišķu projekta grāmatvedības uzskaiti, pamatojošā dokumentācijā norādot identifikatoru ''2.3.1.4.i. investīcija'';
51.4. dokumentācijas par investīcijas pasākuma mērķu sasniegšanu glabāšanu uz laiku, kas nav īsāks par pieciem gadiem no pēdējā maksājuma veikšanas, un nodrošina, ka dokumentācija ir pieejama ANM investīciju administrēšanā un uzraudzībā iesaistītajām institūcijām;
51.5. atbildīgajai institūcijai un citām ANM uzraudzībā iesaistītajām institūcijām, t.sk., arī Latvijas Republikas un EK finansēšanas nolīgumā par ANM minētajām iestādēm, visu nepieciešamo informāciju un datus saistībā ar investīcijas pasākuma īstenošanu un mērķu sasniegšanu;
51.6. projekta rezultātu analīzi un mācībās iesaistīto un pabeigušo dalībnieku uzskaiti un monitoringu, kas tostarp ir nepieciešams, lai apzinātu pilnveidojamos aspektus turpmākai IMK pieejas attīstībai Latvijā. 
52. [bookmark: _Hlk90478393]Finansējuma saņēmējs atbilstoši vienošanās nosacījumiem iesniedz IZM:
52.1. iepirkumu plānu, veicot iepirkumus, ja vien tas ir iespējams un attiecināms, ņemot vērā attiecīgās investīcijas pasākuma specifiku, izvēlas sociāli atbildīgus iepirkumus un atbilstoši normatīvajos aktos noteiktajam ievēro zaļā iepirkuma prasības;  
52.2. plānoto maksājumu pieprasījumu iesniegšanas grafiku;
52.3. apliecinājumus, ka izdevumi, kas ir radušies investīcijas pasākuma procesā, netiek finansēti vai līdzfinansēti no citiem valsts un ārvalstu finanšu atbalsta instrumentiem.
53. Finansējuma saņēmējs un IZM nodrošina, ka visā projekta īstenošanas laikā tiks ievēroti interešu konflikta, korupcijas un krāpšanas novēršanas nosacījumi, nodrošinot vismaz šādus pasākumus:
53.1. iesaistītie nodarbinātie informēti par korupcijas un interešu konflikta novēršanas jautājumiem un krāpšanas pazīmēm;  
53.2. iesaistītie nodarbinātie parakstījuši apliecinājumus par pienākumu ziņot par konstatētajiem vai iespējamajiem pārkāpumiem;
53.3. nodrošinātas iespējas ziņot par pārkāpumiem un nodrošināta ziņotāju aizsardzība atbilstoši Trauksmes celšanas likumam;
53.4. atbilstošu iepirkuma procedūru izvēle un ''četru acu principa'' nodrošināšana iepirkumos.
54. Finansējuma saņēmējs nodrošina projektā plānoto darbu sasaisti, sinerģiju un demarkāciju ar citu atbalsta instrumentu investīcijām dubultfinansējuma riska mazināšanai. 
55. Investīcijas pasākuma ietvaros projektu īsteno un noteikto rādītāju sasniegšanu nodrošina saskaņā ar vienošanos par projekta īstenošanu, bet ne ilgāk kā līdz 2026.gada 31.augustam, ievērojot, ka:
55.1. finansējuma saņēmējs izdevumus var veikt līdz 2026.gada 30.jūnijam;
55.2. finansējuma saņēmējs noslēguma maksājumu pieprasījumu iesniedz līdz 2026.gada 15.jūlijam;
55.3. līgumslēdzējs projekta noslēguma dokumentācijas pārbaudi un noslēguma maksājumu veic līdz 2026.gada 31.augustam.
56. Atskaitīšanās par piešķirtā finansējuma izlietojumu notiek atbilstoši budžeta izpildes instrukcijai.
57. Projekta īstenošanai IZM atver atsevišķu pamatbudžeta izdevumu kontu Valsts kasē visu ar projekta īstenošanu saistīto izmaksu veikšanai.
58. Vienošanās par projekta īstenošanu tiek ietverti arī vienpusēja uzteikuma nosacījumi, paredzot, ka līgumslēdzējam ir tiesības vienpusēji atkāpties no noslēgtās vienošanās par projekta īstenošanu jebkurā no šādiem gadījumiem: 
58.1. finansējuma saņēmējs nepilda līgumu vai vienošanos par projekta īstenošanu, tai skaitā netiek ievēroti projektā noteiktie termiņi vai ir iestājušies citi apstākļi, kas negatīvi ietekmē vai var ietekmēt investīcijas pasākumu vai noteikto rādītāju sasniegšanu;
58.2. [bookmark: _Hlk90844686]finansējuma saņēmējs projekta īstenošanas laikā apzināti ir sniedzis nepatiesu informāciju;
58.3. finansējuma saņēmēja īstenotajā projektā ir konstatēti gadījumi vai pazīmes, kas saistītas ar interešu konflikta, korupcijas, krāpšanas un dubultā finansējuma pārkāpumu pieļaušanu;
58.4. citos gadījumos, ko paredz vienošanās par projekta īstenošanu.

5. Citi nosacījumi
59. Investīcijas pasākuma saturisko un īstenošanas uzraudzību nodrošina Pieaugušo izglītības pārvaldības padome[footnoteRef:3], kas sniegs eksperta viedokli un līdzdarbosies investīcijas plānošanas un uzraudzības pasākumos, tādējādi stiprinot projekta atbilstību aktuālajām pieaugušo prasmju attīstības vajadzībām. [3:  Pieaugušo izglītības pārvaldības padome (PPIP) ir IZM izveidotā padome, kurā pārstāvētas iesaistītās ministrijas, valsts iestādes, sociālie partneri, darba devēji un darba ņēmēji. Pieejams: https://www.izm.gov.lv/lv/pieauguso-izglitibas-parvaldibas-padome ] 

60. Korektīvās darbības par pārkāpumiem investīcijas pasākuma īstenošanā tiks piemērotas atbilstoši ANM plāna koordinējošās iestādes – FM – bāzes nosacījumiem pārkāpumu konstatēšanai, ziņošanai un atgūšanai ar mērķi informēt ANM plāna ieviešanā iesaistītos un veidot vienotu izpratni par prasībām attiecībā uz nepieciešamo dalībvalsts rīcību konstatēto ANM pārkāpumu gadījumos.
61. Investīcijas pasākuma īstenošanā sniegtais atbalsts nav kvalificējams kā komercdarbības atbalsts, jo tiks piešķirts valsts deleģētas funkcijas veikšanai.
62. ANM izstrādes brīdī tika veikts atskaites punkta darbību izvērtējums regulas Nr. 2021/241 5. panta 2. punkta un Eiropas Parlamenta un Padomes 2020.gada 18.jūnija Regulas (ES) 2020/852 par regulējuma izveidi ilgtspējīgu ieguldījumu veicināšanai un ar kuru groza Regulu (ES) 2019/2088, 17. panta prasībām, kas nodrošina, ka tiek ievēroti principa ''Nenodarīt būtisku kaitējumu''. Atskaites punkta darbībām nav ietekmes uz vidi un uz principu ''Nenodarīt būtisku kaitējumu''.
63. Finansējuma saņēmējs nodrošina IZM, EK, Eiropas Biroja krāpšanas apkarošanai, Korupcijas novēršanas un apkarošanas biroja, ANM vadībā iesaistīto institūciju, Valsts Kontroles un Iepirkumu uzraudzības biroja pārstāvjiem, kā arī citu kompetento institūciju pārstāvjiem pieeju visu ar projektu īstenošanu saistīto dokumentu orģināliem vai atvasinājumiem ar juridisku spēku un grāmatvedības sistēmai, kā arī attiecīgā projekta īstenošanas vietai. Finansējuma saņēmējs nodrošina iespējas iepriekš minēto institūciju pārstāvjiem veikt uzraudzību un kontroli visā projekta darbības laikā, nodrošinot šo institūciju likumīgo prasību izpildi un brīvu piekļuvi finansējuma saņēmēja grāmatvedības un finanšu dokumentiem, kas saistīti ar projektu īstenošanu, kā arī citiem nepieciešamajiem dokumentiem, informācijai, finanšu līdzekļiem, telpām un citām materiālām vērtībām, t.sk. pieprasīto dokumentu izsniegšanu.
64. Centrālā finanšu un līgumu aģentūra (CFLA) un Iepirkumu uzraudzības birojs investīcijas pasākuma īstenošanā un uzraudzībā pilda normatīvajā aktā par ANM  plāna īstenošanas un uzraudzības kārtību noteiktos uzdevumus.
65. CFLA izlases kārtībā ir tiesības veikt sekojošus uzraudzības un kontroles pasākumus:
65.1. interešu konflikta, korupcijas un krāpšanas novēršanas pārbaudes;
65.2. dubultfinansējuma riska novēršanas pārbaudes;
65.3. rezultātu sasniegšanas un datu ticamības pārbaudes.
66. IZM nepieciešamības gadījumā slēdz starpresoru vienošanos ar CFLA par sadarbību datu ievadē Vadības informācijas sistēmā.
67. Finansējuma saņēmējs nodrošina informācijas un publicitātes pasākumus saskaņā ar Eiropas Parlamenta un Padomes 2021. gada 12. februāra Regulas Nr. 2021/241 34. pantu un Eiropas Komisijas un Latvijas Republikas Atveseļošanas un noturības mehānisma finansēšanas nolīguma 10.pantu, kā arī Eiropas Savienības fondu 2021.–2027. gada plānošanas perioda un ANM komunikācijas un dizaina vadlīnijām un nodrošina projekta ietvaros vismaz šādu komunikācijas aktivitāšu īstenošanu:
67.1. Komunikācijas plāna izstrādi un īstenošanu;
67.2. Vismaz trīs plašāka mēroga publicitātes pasākumus mediju intereses un sabiedrības uzmanības piesaistīšanai, to saturu un īstenošanas laiku saskaņojot ar IZM;
67.3. Visās komunikācijas aktivitātēs jānodrošina cieša sadarbība ar IZM, nodrošinot savlaicīgu publicitātes informāciju, iesaistot līdzdalību komunikācijas aktivitātēs u.c.;
67.4. Visās komunikācijas aktivitātēs jānodrošina cieša sadarbība ar Atveseļošanas fonda koordinējošo iestādi Finanšu ministriju un EK pārstāvniecību Latvijā.
68. Finansējuma saņēmējs projekta īstenošanas laikā un normatīvajos aktos noteiktajā dokumentu glabāšanas termiņā nodrošina visu ar Projekta īstenošanu saistīto dokumentu glabāšanu, t.sk. projekta iesnieguma, jebkuru ar projektu saistīto sarakstes dokumentu, iepirkuma dokumentāciju, projekta noslēgto līgumu, veikto darbu, piegāžu un sniegto pakalpojumu apliecinošu dokumentu, veikto maksājumu apliecinošo dokumentu orģinālu vai to atvasinājumu ar juridisko spēku glabāšanu vismaz līdz 2031. gada 31.decembrim.
69. Atveseļošanas fonda izstrādes brīdī tika veikts projekta ietvaros plānoto atskaites punktu un mērķu sasniegšanai paredzēto darbību izvērtējums regulas Nr. 2021/241 5. panta 2.punkta un Eiropas Parlamenta un Padomes 2020. gada 18. jūnija Regulas (ES) 2020/852 par regulējuma izveidi ilgtspējīgu ieguldījumu veicināšanai un ar kuru groza Regulu (ES) 2019/2088, 17. panta prasībām, kas nodrošina, ka tiek ievēroti principa “Nenodarīt būtisku kaitējumu”. Šīm darbībām nav ietekmes uz vidi un uz principu “Nenodarīt būtisku kaitējumu”.
70. IZM nodrošina informācijas sniegšanu par investīcijas pasākuma atskaites punktu un mērķu sasniegšanu ANM plāna ieviešanas ziņojumu un maksājuma pieprasījumu EK sagatavošanai ANM plāna koordinatoram Finanšu ministrijā. Informācijas sagatavošanai IZM ir tiesības pieprasīt nepieciešamo informāciju no investīcijas pasākuma finansējuma saņēmēja un to sadarbības partneriem, ja tādi plānoti. 


Izglītības un zinātnes ministre 						A.Muižniece

